Atletika na Letných olympijských hrách 1904 - Mužský maratón

240px Thomas Hicks a jeho tréneriMiestoSt. LouisDátum30. augustSúťažiaci32 zo 4 krajín


Mužský maratón na Letných olympijských hrách 1904 v St. Louis sa konal 30. augusta. Súťažilo tridsaťdva atlétov štyroch krajín, ale len štrnástim sa podarilo dokončiť preteky, ktoré sa stali pre zlú organizáciu a náhodné okolnosti mimoriadne bizarnými.

Organizátori odštartovali maratón až poobede, hoci mal začať skoro ráno; teploty dosiahli 32°C. Preteky sa začínali aj končili na štadióne, ale zvyšok trate viedol po zaprášených vidieckych cestách. Organizátori sa vozili medzi bežcami na autách, čím sa vytvárali oblaky prachu. Jediným zdrojom vody pre súťažiacich bola studňa na osemnástom kilometri.

Súťažiaci
Do cieľa ako prvý dorazil americký bežec Frederick Lorz, ktorý však z pretekov vypadol na štrnástom kilometri a stopol si auto späť na štadión. Keď sa na tridsiatom kilometri auto pokazilo, Lorz sa znovu zapojil do pretekov a prebehol cez víťaznú pásku. Oslavovaný ako víťaz sa nechal odfotiť s Alice Rooseveltovou, dcérou vtedajšieho prezidenta Spojených štátov Theodora Roosevelta. Jeho podvod vyšiel najavo tesne pred tým, ako mu mala byť udelená zlatá medaila. Lorz sa hneď ku svojmu činu priznal a povedal, že iba žartoval. Amatérska atletická únia mu dala doživotný dištanc, avšak o rok neskôr ho prehodnotila a zrušila.

Za víťaza pretekov bol uznaný Američan britského pôvodu Thomas Hicks, aj keď sa mu pomáhalo spôsobmi, ktoré by v modernejšej dobe neboli povolené. Šestnásť kilometrov pred cieľom viedol Hicks o dva a pol kilometra, ale jeho tréneri mu museli neustále zabraňovať, aby zastavil a ľahol si na zem. Od tohto momentu po koniec pretekov prijal Hicks niekoľko dávok strychnínu (bežný jed na potkany, ktorý pri malých dávkach stimuluje nervovú sústavu) zmiešaného s brandy. Keď prechádzal cieľom, bol podopieraný svojimi trénermi. Hneď za ním ho museli odniesť z trate a ak by ho niekoľko doktorov neošetrilo, tak by mohol zomrieť.

Ďalší bežec, čo preteky takmer neprežil, bol William Garcia zo San Francisca. Našli ho ležať na trati s vážnymi dýchacími problémami spôsobenými vdychovaním oblakov prachu, ktoré zvírili autá organizátorov.

Kubánsky poštár Andarín Carvajal sa pridal k maratónu po tom, čo na štart dorazil poslednú minútu. Musel bežať v gumákoch a v nohaviciach, ktoré si na mieste nožnicami upravil tak, aby to vyzeralo, že má šortky. Nakoľko 40 hodín pred behom nejedol, zastavil sa počas pretekov v háji, aby sa najedol jabĺk, ktoré boli hnilé. Tie mu spôsobili silnú bolesť žalúdka. Napriek svojmu zdravotnému stavu dokončil preteky a umiestnil sa ako štvrtý.

Maratónu sa zúčastnili aj prví dvaja Afričania čiernej pleti, ktorí súťažili na olympijských hrách. Boli to dvaja členovia kmeňa Tswana, Len Taunyane a Jan Mashiani. Do St. Louis neprišli kvôli olympiáde, ale ako súčasť výstavy o Boerskej vojne. Len Taunyane dobehol ako deviaty a Jan Mashiani ako dvanásty. Veľa divákov si myslelo, že Len Taunyane by sa umiestnil lepšie, ak by ho nenaháňali agresívni psi až kilometer od trate.

Francúz Albert Corey dorazil bez potrebných dokumentov a nemohol bežať za francúzsky tím. Podarilo sa mu vyštartovať za americký. Databáza medailí Medzinárodného olympijského výboru

Výsledky
 Miesto  Bežec  Čas1 Thomas Hicks  3:28:532 Albert Corey   3:34:523 Arthur Newton  3:47:334 Andarín Carvajal  Neznámy5 Dimitrios Veloulis  Neznámy6 David Kneeland  Neznámy7 Henry Brawley  Neznámy8 Sidney Hatch  Neznámy9 Len Taunyane  Neznámy10 Christos Zechouritis  Neznámy11 F. P. Devlin  Neznámy 12 Jan Mashiani  Neznámy13 John Furla  Neznámy14 Andrew Oikonomou  Neznámy —  Edward P. Carr  Nedokončil Georgios Drosos  Nedokončil Robert Fowler  Nedokončil John Foy  Nedokončil William Garcia  Nedokončil Charilaos Giannakas  Nedokončil Bertie Harris  Nedokončil Thomas J. Kennedy  Nedokončil John Lordon  Nedokončil Ioannis Lougkitsas  Nedokončil Georgios Louridas  Nedokončil Samuel Mellor  Nedokončil Frank Pierce  Nedokončil Petros Pipiles  Nedokončil Guy Porter  Nedokončil Michael Spring  Nedokončil Georgios Vamkaitis  NedokončilDISKV. Frederick Lorz  3:13:00

Referencie

Zdroje


1904, Letné olympijské hry